Железопътна стрелка
Железопътната стрелка е механично устройство, което служи за свързане на два и повече коловоза или за разклоняване на един коловоз без прекъсване на движението. В зависимост от устройството, стрелките се делят на единични, двойни и кръстовидни (английски). Стрелките са ръчни, които се местят от стрелочник, и механични чиито подвижни елементи биват контролно задвижвани дистанционно от метри/километри разстояние с помощта на електричество и стоманени зъбни колела, като чрез светодиоди\ (не)мигащи светлинни точки на табло/екран бива показано моментното положение на стрелковите езици.

Видове стрелки

Единична стрелка 
В зависимост от посоката на отклонение спрямо правия коловоз единичните стрелки са леви и десни. От друга страна се делят на прави и дъгови. Дъговите единични стрелки от своя страна са симетрични и несиметрични, като несиметричните се делят на едностранни и двустанни.

Двойна стрелка 
Двойните стрелки са симетрични и несиметрични, а несиметричните двойни стрелки се разделят на едностранни и двустранни. Едностанните несиметрични биват: ляво-леви и дясно-десни, а двустранните – ляво-десни и дясно-леви. Кръстовидните стрелки са едностранни и двустранни.

Обикновена стрелка 
Обикновената стрелка се състои от следните основни части:
 езикова част – състояща се от 2 езика, 2 раменни релси и обръщателен апарат (той може да бъде ръчен или автоматичен, като е светлосин сигналния диск при автоматичния стрелкови обръщателен апарат).
 междинна част – състои се от 4 междинни релси.
 кръстовина – сърце, 2 рогови, 2 контрарелси и 4 прави релси.
 траверсова скара.

Раменни релси 
Раменните релси са външните релси на стрелката. Те са неподвижни и са изработени от обикновени релси. В зоната на началото на езиците раменните релси са специално обработени така, че да се даде възможност върховете на езиците да влизат под главите на релсите, с което се избягва изтъняването им.

Вижте също 
 Железопътна гара
 Железопътни коловози

Железопътен транспорт